Jammu Woman Murder:मध्य कश्मीर (Kashmir)से एक और जघन्य हत्या (Murder Case)का मामला सामने आया है. एक 30 साल की महिला जो कि ग्रेजुएशन कर रही थी वो 7 मार्च से लापता थी. महिला की कॉल डिटेल के आधार पर पुलिस ने 8 मार्च को शब्बीर अहमद को हिरासत में ले लिया था. पूछताछ में उसने ये कबूल किया कि महिला की हत्या उसी ने की और उसके बाद उसकी लाश के कई टुकड़े (Chopped Body into Pieces)कर दिए.
45 साल का आरोपी अहमद कथित रूप से बढ़ई था. उसके परिवार द्वारा गुमशुदगी की रिपोर्ट लिखाने के बाद पुलिस ने उसे हिरासत में ले लिया. अहमद शादीशुदा है और बडगाम जिले के ओमपोरा इलाके का रहने वाला है. पुलिस अभी तक हत्या के मकसद का पता नहीं कर पाई है, लेकिन परिवारवालों का कहना है कि अहमद ने शादी के लिए उसके परिवार से संपर्क किया था लेकिन मृतक महिला ने उसका प्रसताव ठुकरा दिया था. आरोपी ने खुलासा किया कि उसने महिला की हत्या की और उसके शरीर के टुकड़े-टुकड़े कर दिए. इसके बाद उसने बताया कि उसने टुकड़ो को रेलवे ब्रिज ओमपोरा और सेबडेन समेत अलग-अलग जगहों पर ठिकाने लगा दिया.
Jammu Murder:शादी का रिश्ता ठुकराने की मिली ऐसी सजा ?
रिपोर्ट के मुताबिक पुलिस को उस जगह से महिला का सिर बरामद (Police Recovered Body Parts)हुआ है साथ कि शरीर के कई हिस्से भी मिले हैं. परिवार वालों का कहना है कि अहमद उनके घर टाइल्स लगाने काम से आया था. महिला के भाई का कहना है कि उस आदमी ने हवस के लिए उसकी बहन को मार डाला. भाई का कहना है कि जब अहमद ने शादी के लिए बोला था और उसके प्रस्ताव को ठुकराया गया तो उसने अपना सम्मान खो दिया था जिसके बाद शायद उसने ये कदम उठाया होगा. इस मामले में पुलिस को महिला के शरीर के टुकड़े तो बरामद हो गए है और आरोपी भी पकड़ा गया है. लेकिन हत्या के पीछे का असली मकसद क्या था ये तो आरोपी ही बता पाएगा. पुलिस इस मामले में आगे की जांच कर रही है.